作者:李賀
標題:昌穀北園新筍四首
內容:籜落長竿削玉開，君看母筍是龍材。更容一夜抽千尺，別卻池園數寸泥。斫取青光寫楚辭，膩香春粉黑離離。無情有恨何人見，露壓煙啼千萬枝。家泉石眼兩三莖，曉看陰根紫脈生。今年水曲春沙上，笛管新篁拔玉青。古竹老梢惹碧雲，茂陵歸臥歎清貧。風吹千畝迎雨嘯，鳥重一枝入酒尊。